**Ministru kabineta noteikumu projekta**

„Grozījumi Ministru kabineta 2000.gada 22.augusta noteikumos Nr.289 „Noteikumi par valsts nodevu par valsts valodas prasmes atestāciju profesionālo un amata pienākumu veikšanai””

sākotnējās ietekmes novērtējuma ziņojums (anotācija)

|  |  |  |
| --- | --- | --- |
| I. Tiesību akta projekta izstrādes nepieciešamība | | |
| 1. | Pamatojums | Ministru kabineta noteikumu projekts „Grozījumi Ministru kabineta 2000.gada 22.augusta noteikumos Nr.289 „Noteikumi par valsts nodevu par valsts valodas prasmes atestāciju profesionālo un amata pienākumu veikšanai”” (turpmāk – projekts) sagatavots, saskaņā ar:  1)*Euro* ieviešanas kārtības likuma 30.panta pirmo daļu;  2)Ministru kabineta 2012.gada 27.jūnija rīkojuma Nr.282 Par „Koncepciju par normatīvo aktu sakārtošanu saistībā ar eiro ievešanu Latvijā” 7.1.apakšpunktu;  3)Ministru kabineta 2013.gada 4.aprīļa rīkojuma Nr.136 „Par Latvijas Nacionālo *euro* ieviešanas plānu” 1.pielikuma J2.2.2.apakšpunktu;  4) Ministru kabineta 2013.gada 29.maija rīkojuma Nr.212 „Par tiesību aktu grozījumu virzību saistībā ar *euro* ieviešanu Latvijā” 1.5. apakšpunktu. |
| 2. | Pašreizējā situācija un problēmas | Ministru kabineta 2000.gada 22.augusta noteikumos Nr.289 „Noteikumi par valsts nodevu par valsts valodas prasmes atestāciju profesionālo un amata pienākumu veikšanai” (turpmāk-noteikumi Nr.289) 2.punktā valsts nodevas apmērs par valsts valodas prasmes atestāciju profesionālo un amata pienākumu veikšanai ir norādīts latos.  Noteikumu Nr.289 3.punktā noteikts samazināts nodevas apmērs, kas izteikts, kā 50% no parastās nodevas, tas ir 5 lati.  Noteikumu Nr.289 3.punktā noteikts arī, ka samazinātā nodeva tiek piemērota pensionāriem, kuriem pensijas apmērs nepārsniedz 60 latu.  Noteikumu Nr.289 4.punktā atsevišķām iedzīvotāju grupām noteikts samazināts nodevas apmērs, kas norādīts latos.  Ievērojot minēto un to, ka ar 2014.gada 1.janvāri Latvijā plānots ieviest *euro,*  ir nepieciešams veikt grozījumus noteikumu Nr.289 2., 3. un 4.punktā, nosakot valsts nodevas apmēru *euro*, kā arī pārrēķināt pensijas apmēru pensionāriem, kuriem tiek piemērota samazināta valsts nodeva. |
| 3. | Saistītie politikas ietekmes novērtējumi un pētījumi | Projekts šo jomu neskar. |
| 4. | Tiesiskā regulējuma mērķis un būtība | Projekta mērķis ir pielāgot noteikumus Nr.289 *euro* ieviešanai. Projekts sagatavots atbilstoši *Euro* ieviešanas kārtības likuma 6.panta otrajai daļai.  Aprēķins ir veikts, izmantojot neatsaucami fiksētu *euro* maiņas kursu, ko saskaņā ar Līguma par Eiropas Savienības darbību 140.panta 3.punktu Eiropas Savienības Padome noteikusi latu apmaiņai pret *euro* (EUR 1 = LVL 0,702804).  Aprēķina rezultātā netiek radīta ietekme uz valsts budžetu.  Projekts stājas spēkā *euro* ieviešanas dienā un projektā paredzētās nodevas maksājumi veicami atbilstoši *Euro* ieviešanas kārtības likuma 18.panta pirmajā daļā noteiktai kārtībai. |
| 5. | Projekta izstrādē iesaistītās institūcijas | Izglītības un zinātnes ministrija. |
| 6. | Iemesli, kādēļ netika nodrošināta sabiedrības līdzdalība | Sabiedrības līdzdalība projekta izstrādē netika nodrošināta, jo projekts nemaina pastāvošo tiesisko regulējumu pēc būtības. |
| 7. | Cita informācija | Šim projektam jābūt apstiprinātam un publicētam oficiālajā vēstnesī līdz *euro* ieviešanas dienai. |

Anotācijas II, III, IV, V, VI un VII sadaļa – projekts šis jomas neskar.

##### Izglītības un zinātnes ministrs V.Dombrovskis

Vizē:

Valsts sekretāre S.Liepiņa

11.09.2013. 14:00

427

I.Buķis-Fleitmanis

67503026, igors.bukis-fleitmanis@visc.gov.lv